CELEX: 62008TN0507
Language: hu
Date: 2008-11-21 00:00:00
Title: T-507/08. sz. ügy: 2008. november 21-én benyújtott kereset – Psytech International kontra OHIM – Institute for Personality & Ability Testing (16PF)

24.1.2009   
            
            
               HU
            
            
               Az Európai Unió Hivatalos Lapja
            
            
               C 19/34
            
         2008. november 21-én benyújtott kereset – Psytech International kontra OHIM – Institute for Personality & Ability Testing (16PF)
   (T-507/08. sz. ügy)
   (2009/C 19/64)
   A keresetlevél nyelve: angol
   Felek
   
      Felperes: Psytech International Ltd (Pulloxhill, Egyesült Királyság) (képviselők: N. Philips solicitor és N. Saunders barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Institute for Personality & Ability Testing, Inc. (Champaign, Egyesült Államok)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának R 1012/2007-2. sz. ügyben 2008. július 23-án hozott határozatát és a törlés iránti kérelmet utalja vissza az OHIM elé elbírálásra; és
            
         
               —
            
            
               az Elsőfokú Bíróság az OHIM-ot kötelezze a költségek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: A „16PF” szóvédjegy a 9., 16., 35., 41. és 42. osztályba tartozó áruk és szolgáltatások tekintetében – 1 892 652. sz. közösségi lajstromszám.
   
      A közösségi védjegy jogosultja: a másik fél a fellebbezési tanács előtti eljárásban.
   
      A közösségi védjegy törlését kérelmező fél: a felperes.
   
      A törlési osztály határozata: a törlési osztály a törlés iránti kérelmet elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94 tanácsi rendelet 7. cikke (1) bekezdése b), c) és d) pontjának és 51. cikke (1) bekezdése b) pontjának a megsértése, mivel i) a fellebbezési tanácsnak a hozzá benyújtott bizonyítékokból meg kellett volna állapítania, hogy a törlés iránti kérelemmel érintett lajstromozott közösségi védjegy nélkülöz minden megkülönböztető képességet; ii) a fellebbezési tanács nem a helyes jogi kritériumot alkalmazta és nem értékelte megfelelően a hozzá benyújtott bizonyítékokat; iii) a fellebbezési tanácsnak a hozzá benyújtott bizonyítékokból meg kellett volna állapítania, hogy a törlés iránti kérelemmel érintett lajstromozott közösségi védjegy bejelentése ellentétes a jóhiszeműség elvével.